## Darba devēju organizēto mācību programmu satura paraugs

**Ievads programmā**

Mācību programma ietver bērnu tiesību pamatus, bāzes zināšanas, kuras visiem bērnu tiesību jomā strādājošiem speciālistiem profesionālā izaugsmē sniegs vienotu profesionālo sākuma platformu.

Mācību programmas **mērķis** – sniegt MG *informāciju un priekšstatus* par bērna tiesību pamatiem.

**Mācību programmas uzdevumi**:

[1] sniegt informāciju un priekšstatu par cilvēktiesību apakšnozares – bērnu tiesību – normatīvo ietvaru;

[2] sniegt informāciju par bērnu tiesību aizsardzības principiem

[3] sniegt priekšstatu par darba organizācijas metodēm un formām bērnu tiesību aizsardzībā.

**Rezultātā mērķa grupa ir**:

[1] informēta par cilvēktiesību apakšnozares – bērnu tiesību – normatīvo ietvaru;

[2] informēta par bērna tiesību aizsardzības principiem, to vietu tiesiskajā regulējumā, savstarpējo saistību un praktisko piemērošanu;

[3] ieguvusi priekšstatu par darba organizācijas metodēm un formām bērnu tiesību aizsardzībā.

**Mācību programmā iegūstamās zināšanas**:

[1] tiesiskais regulējums bērnu tiesību aizsardzībā;

[2] bērna labāko interešu un diskriminācijas aizlieguma principi, tiesības uz dzīvību, izdzīvošanu un attīstību;

[3] vardarbības pret bērnu veidi, pazīmes un sekas, izaicinājumi vardarbības identificēšanā un definēšanā;

[4] saskarsmes veidošana ar bērnu;

[5] bērna līdzdalības princips;

[6] starpinstitūciju sadarbība kā bērnu tiesību aizsardzības darba organizācijas metode.

**1.daļa. Tiesiskais regulējums bērnu tiesību jomā**

[1.1.] Latvijai saistošie starptautiskie līgumi bērnu tiesību aizsardzībā.

[1.2.] Eiropas Savienības tiesiskais regulējums.

[1.3.] Starptautiskās rekomendācijas un vadlīnijas.

[1.4.] Latvijas nacionālais tiesiskais regulējums.

Tiesiskā regulējuma bērnu tiesību aizsardzībā materiālā sniegta informācija par cilvēktiesību apakšnozares – bērnu tiesību – normatīvo ietvaru un tiesību politikas pamatnostādnēm un prioritātēm. Materiālā ir informācija gan par Latvijas nacionālo regulējumu, gan Eiropas Savienības un Latvijai saistošo starptautisko regulējumu, turklāt ne tikai par normatīvajiem aktiem, bet arī juridiski nesaistošajiem avotiem, kuriem ir būtiska nozīme efektīvā tiesību normu piemērošanā. Materiālā norādītas augstākās vērtības un bērnu tiesību pamatprincipi, kas ir par pamatu visām darbībām, kas tieši vai netieši skar vai var skart bērnu. Materiālā atklāts gan normatīvo aktu saturs, gan arī sniegtas norādes, kura atrodams plašāka un izvērstāka informācija par noteiktajām tēmām. Materiāla teorētiskā bāze ir sasaistāma ar praksi, lai veicinātu pilnvērtīgu izpratni par tiesiskā regulējuma būtību un darbību praksē, norādot uz praktiskiem piemēriem MG jomā.

**2.daļa. Bērna labāko interešu un diskriminācijas aizlieguma principi, tiesības uz dzīvību, izdzīvošanu un attīstību**

[2.1.] Bērna labāko interešu principa būtība, saturs, sasaiste ar citiem bērna tiesību principiem un tā nozīme tiesību piemērošanas praksē.

[2.2.] Bērna interešu izvērtēšanas un noteikšanas pamati. Aspekti, kas jāņem vērā, izvērtējot bērna intereses un to sasaiste ar konkrētām bērna cilvēktiesībām.

[2.3.] Aspektu apsvēršana, izvērtējot bērna labākās intereses.

[2.4.] Bērna intereses un tiesības nebūt diskriminētam.

[ANO Bērnu tiesību konvencijas](https://likumi.lv/ta/lv/starptautiskie-ligumi/id/1150) 3. panta pirmajā daļā noteikts, ka visās darbībās attiecībā uz bērniem neatkarīgi no tā, vai šīs darbības veic valsts iestādes vai privātas iestādes, kas nodarbojas ar sociālās labklājības jautājumiem, tiesas, administratīvās vai likumdevējas iestādes, primārajam apsvērumam jābūt bērna labākajām interesēm. Arī nacionālajā tiesību aktā, Bērnu tiesību aizsardzības likumā, noteikta bērna interešu prioritāte. Proti, [Bērnu tiesību aizsardzības likuma](https://likumi.lv/ta/id/49096-bernu-tiesibu-aizsardzibas-likums) 6. panta otrā daļa nosaka, ka visām darbībām attiecībā uz bērnu neatkarīgi no tā, vai tās veic valsts vai pašvaldību institūcijas, sabiedriskās organizācijas vai citas fiziskās un juridiskās personas, kā arī tiesas un citas tiesībaizsardzības iestādes, prioritāri ir jānodrošina bērna tiesības un intereses.

ANO Bērnu tiesību konvencijas 2.pants. Ikvienam bērna visas tiesības tiek respektētas un nodrošinātas bez jebkādas diskriminācijas un neatkarīgi no bērna, viņa vecāku vai aizbildņu rases, ādas krāsas, dzimuma, valodas, reliģiskās piederības, politiskās vai citas pārliecības, nacionālās, etniskās vai sociālās izcelsmes, mantiskā stāvokļa, veselības traucējumu un dzimšanas apstākļiem vai jebkādiem citiem apstākļiem.

ANO Bērnu tiesību konvencijas 6. pants. Tiesības uz dzīvību, izdzīvošanu un attīstību – lai pārējām bērnu tiesībām būtu nozīme, bērniem ir jābūt dzīviem. Attīstība ir viens no daudzu Konvencijas tiesību galvenajiem mērķiem, piemēram, viens no izglītības mērķiem (konvencijas 29. pants) ir bērna personības, talantu un garīgo un fizisko spēju attīstīšana līdz pilnvērtīgai potenciālam. Konvencija sniedzas tālāk nekā tikai tiesību piešķiršana bērniem netikt nogalinātiem.

**3.daļa. Vardarbības pret bērnu veidi, pazīmes un sekas, izaicinājumi vardarbības identificēšanā un definēšanā**

[1.1.] Vardarbības veidi.

[1.2.] Vardarbības pazīmes un sekas.

[1.3.] Vardarbības kā sociālas parādības identificēšanas un definēšanas izaicinājumi.

[1.4.] Ziņošanas kārtība

Ikvienam speciālistam, kas savā profesionālajā darbība saskaras ar bērniem un viņu ģimenēm, ir jāizprot vardarbība kā sociāla parādība, jāzina vardarbības veidi, to atšķirības, jāprot atpazīt pēc kādām pazīmēm vardarbība ir identificējama, tai skaitā jāzina apstākļi un riski, kas var vardarbību pret bērnu radīt, veicināt un uzturēt. Šim nolūkam ir svarīgi zināt vardarbības pret bērnu riska faktorus.

MG jāspēj atpazīt esošās prakses grūtības vardarbības identificēšanā un sabiedrības izpratnē, jābūt informētam un jāprot izprast normatīvajā regulējumā definētos jēdzienus, jāpārzina ziņošanas kārtība un rīcība vardarbības gadījumā.

[Bērnu tiesību aizsardzības likumā](https://likumi.lv/ta/id/49096-bernu-tiesibu-aizsardzibas-likums) vardarbība tiek definēta kā visu veidu fiziska vai emocionāla cietsirdība, seksuāla izmantošana, pamešana novārtā vai cita veida izturēšanās, kas apdraud vai var apdraudēt bērna veselību, dzīvību, attīstību vai pašcieņu. Definīcijā ļoti svarīgi uzsvērt šo potenciālo kaitējumu (*var apdraudēt*), lai speciālisti, pamanot riska faktorus un pazīmes, to jau priekšlaicīgi vai agrīni varētu atpazīt.

Vardarbība pret bērnu var radīt gan īslaicīgas, gan ilgtermiņa sekas, kas nozīmīgi ietekmē bērna attīstību un sociāli psiholoģisko funkcionēšanu.

Lai bērns varētu pārvarēt vardarbības radītās sekas, parasti ir nepieciešams saņemt specializētu psiholoģisku un sociālu palīdzību, kas fokusēta ne tikai uz traumas pārstrādi, bet arī uz jaunu sociālo prasmju un iemaņu apgūšanu. Vienmēr jāskata pazīmju kopums, viena pati pazīme var liecināt par daudz ko, arī ar vardarbību nesaistītām problēmām, kā arī vairākas pazīmes dažādiem vardarbības veidiem ir līdzīgas. Tās jāskata kopā un parasti tās būs vērojamas kopumā un ilgākā laika periodā.

Vardarbības gadījumu identificēšanai praksē ir vairāki faktori. Sabiedrībā aizvien ir augsta tolerance pret vardarbību. To ietekmējuši kultūrvēsturiskie faktori. Uz augsto toleranci pret vardarbību norāda pieņēmums par vardarbīgās disciplinēšanas metodēm (piemēram, ka bērnu drīkst pērt), ka nedrīkst iejaukties citas ģimenes darīšanās, tāpēc bieži kaimiņi vēl aizvien izvēlas neziņot par vardarbību. Arī zināšanas un izpratne par vardarbību ir ļoti dažāda un bieži ar vardarbību tiek saprastas tikai galēji smagas rīcības, taču patiesībā tās ieraugot un reaģējot laicīgi, ikviens no mums var novērst pat letālus gadījumus. Vardarbības gadījumi nereti ir saistīti ar tādām emocionālām izjūtām, kā kaunu, bailēm un vainas izjūtu. Tas neveicina vardarbības gadījumu atklāšanu, jo no vardarbības cietušās personas nereti pašas jūtas vainīgas par notikušo, izjūt kaunu par to, ka nav savlaicīgi vērsušās pēc palīdzības un baidās no iespējamām sekām gan personīgajā dzīvē, gan saskarsmē ar institūcijām. Visdažādākās situācijās ir iespējams pamanīt vardarbības pazīmes, par ko nepieciešams ziņot, lai kompetentā institūcija atklātu un izmeklētu visus apstākļus..

**4.daļa. Saskarsmes veidošana ar bērnu**

[2.1.] Saskarsme ar bērnu.

[2.2.] Šķēršļi kontakta veidošanā ar bērniem.

[2.3.] Pašpalīdzība, ja strādājot ar bērniem un ģimenēm, rodas pārmērīgas emocijas.

Speciālistiem ir jābūt zināšanām par komunikācijas veidošanu ar bērnu un viņa ģimeni. Pirmā saskarsme ar bērnu ir ļoti nozīmīga, un ir jāņem vērā bērna izjūtas, domas, vēlmes un grūtības. Ikdienas darbā būtiska loma ir pašpalīdzībai un dažādiem atbalsta mehānismiem, ikdienā strādājot ar bērniem un ģimenēm. Speciālistam jāspēj apzināties savas kompetences robežas darbā, atpazīst savas sajūtas, kas rodas saskaroties ar gadījumiem un atpazīst savus personīgos aizspriedumus un stereotipus, kas var traucēt kvalitatīvai darba veikšanai un sadarbībai ar bērnu. Lai izveidotu kontaktu un turpmāk varētu veiksmīgi sadarboties, speciālistam nepieciešams iepriekš sagatavoties sarunai. Nepieciešams pievērst uzmanību sarunas mērķim un kontekstam, pievēršot uzmanību tam, lai bērns telpā justos pietiekami ērti un droši, būt iejūtīgam un runāt atbilstoši bērna vecumposmam. Sarunas gaitā ir nepieciešams apzināties un reaģēt uz bērna:

• vajadzību pēc drošības;

• vajadzību pēc atbalsta;

• vajadzību pēc informācijas.

Sarunas laikā ir svarīgi sniegt nepieciešamo informāciju bērnam pieejamā, vienkāršā veidā, paskaidrot savas darbības un tālāko sadarbības virzību. Vienmēr ir jādomā par bērna labākajām interesēm informācijas apmaiņā ar bērna likumiskajiem pārstāvjiem un nepieciešamības gadījumā informēt arī bērnu par informāciju, kura tiks pausta. Saskarsmē ar bērnu būtiski ir pievērst uzmanību ne tikai bērna verbāli paustajai informācijai, bet arī neverbālajai komunikācijai un uzvedībai.

Strādājot ar bērniem, vienmēr jāņem vērā bērna vecumposms un attīstības līmenis, kuram nepieciešams pielāgoties, veidojot kontaktu un sadarbību ar bērnu. Darbs ar bērniem un viņu ģimenēm var būt izaicinošs ikvienam speciālistam, jo darba procesā rodas dažādas emocijas. Speciālistam ir nepieciešams apzināties ar kādiem gadījumiem viņš ir gatavs strādāt. Piemēram, speciālistiem būtu nepieciešams pēc iespējas piedalīties supervīzijās, izmantot stresa pārvarēšanas stratēģijas, kā arī ievērot darba un personīgās dzīves līdzsvaru.

Veidojot mijiedarbību ar bērnu, ļoti būtiska ir arī veiksmīgas saskarsmes veidošana ar bērna ģimeni un tuvākajiem aprūpētājiem, kuri visbiežāk ir vecāki, tādēļ bieži vien palīdzības procesā ir jāiesaista arī viņi. Vecākus arī ir nepieciešams izglītot par vardarbību un traumatisko notikumu sekām, kā arī atbalstīt, lai viņi spētu radīt drošību bērnam. Darbs ar vecākiem sākas no pirmā kontakta, tādēļ svarīga ir pirmā saskarsme ar vecākiem.

**5.daļa. Bērna līdzdalības princips**

[3.1.] Līdzdalības princips lēmumu, kas skar vai var skart bērnu, pieņemšanā atbilstoši bērna vecumam un briedumam.

[3.2.] Bērna informēšana - būtība, mērķi, metodes.

[3.3.] Bērna līdzdalība lēmumu pieņemšanas procesos, tostarp ģimenē, izglītības iestādē, pašvaldības un valsts līmenī.

Šī temata ietvaros aplūkotas trīs apakštēmas. Vispirms tiek aplūkots līdzdalības principa tiesiskais pamats lēmumu pieņemšanā, kas skar vai var skart bērnu. Aplūkota līdzdalības principa rašanās un īstenošana nacionālajos tiesību aktos. Tālāk tiek apskatīti divi priekšnoteikumi vecāku vai citu likumisko pārstāvju loma bērna līdzdalības īstenošanai un bērna informēšana par lietas apstākļiem. Otrajā apakštēmā aplūkoti bērna informēšanas pamatprincipi un sniegti praktiski ieteikumi, informācijas pasniegšanas metodēm bērnam saprotamā formātā. Trešā apakštēma veltīta praktiskiem piemēriem, kuros attēloti bērna līdzdalības praktiskie un tiesiskie apsvērumi dažādas situācijās – ģimenē, izglītības iestādē un arī valsts un pašvaldību iestāžu līmenī.

**6.daļa. Starpinstitūciju sadarbība kā bērnu tiesību aizsardzības darba organizācijas metode**

[4.1.] Starpinstitūciju sadarbības būtība, mērķi, saistība ar bērnu tiesību aizsardzības principiem.

[4.2.] Starpinstitūciju sadarbības formas un metodes.

[4.3.] Sadarbība starp institūcijām valsts, pašvaldības un speciālistu līmeņos – mērķi, uzdevumi un sadarbības formas.

[Bērnu tiesību aizsardzības likumā](https://likumi.lv/ta/id/49096-bernu-tiesibu-aizsardzibas-likums)  ir noteikti bērna tiesību aizsardzības subjekti, kam bērna tiesību aizsardzības jomā ir dažāda veida pienākumi, kas noteikti tiesību normās. Tie ir gan bērnu vecāki un adoptētāji, gan audžuģimenes un aizbildņi, gan izglītības, kultūras, veselības aprūpes un bērnu aprūpes iestādes; valsts un pašvaldību institūcijas; arī nevalstiskās organizācijas un citas fiziskās vai juridiskās personas, kuru darbība saistīta ar atbalsta un palīdzības sniegšanu bērniem, un darba devēji. [Bērna tiesību aizsardzības likuma](https://likumi.lv/ta/id/49096-bernu-tiesibu-aizsardzibas-likums) 6.panta trešajā daļā noteikts, ka bērna tiesību aizsardzība īstenojama, sadarbojoties ar ģimeni, valsts un pašvaldību institūcijām, sabiedriskajām organizācijām un citām fiziskajām un juridiskajām personām. Šo institūciju sadarbības organizēšanu un kārtību Latvijā nosaka 2017.gada 12.septembra Ministru kabineta noteikumi Nr.545 “[Noteikumi par institūciju sadarbību bērnu tiesību aizsardzībā](https://likumi.lv/ta/id/293496-noteikumi-par-instituciju-sadarbibu-bernu-tiesibu-aizsardziba)”. Šajā materiālā būs iespējams uzzināt par to, kas ir starpinstitūciju sadarbība, kādā veidā tā izpaužas, kādi ir tās mērķi un organizācijas formas, ko nozīmē vairāku līmeņu sadarbība un kādas sadarbības metodes izmantot praktiskajā darbā, kādas ir katras iesaistītās institūcijas kompetences robežas.

**Literatūras saraksts:**

**Literatūra**

* VIII nodaļa. Cilvēka pamattiesības. Autoru kolektīvs prof. R.Baloža zinātniskā vadībā. - Rīga: Latvijas Vēstnesis, 2011.
* Cilvēktiesības pasaulē un Latvijā. Inetas Ziemeles zinātniskā redakcijā. Otrais papildinātais izdevums. – Rīga: Tiesu namu aģentūra, 2021.
* Ceļmale L. Bērna labāko interešu princips un tā piemērošana praksē. Jurista Vārds, 06.06.2017., Nr. 24 (978), 20.-23.lpp.
* Cilvēktiesības pasaulē un Latvijā. Inetas Ziemeles zinātniskā redakcijā. Otrais papildinātais izdevums. – Rīga: Tiesu namu aģentūra, 2021.
* Daugule D. Bērna labākās intereses. Jurista Vārds, 08.06.2021., Nr. 23 (1185), 12.-13.lpp.
* Gorbunova V. Pašvaldību izaicinājumi bērnu tiesību aizsardzības jomā. Rīga, 2020.
* Kronberga I. Bērna labāko interešu principa realizācija praksē. Jurista Vārds, 07.01.2020., Nr. 01 (1111), 52.-56.lpp.
* Kronberga I., Sīle S., Litvins G., Zavackis A. Starpinstitūciju sadarbība bērnu tiesību aizsardzībā. Rīga, 2019.
* Kronberga I., Sīle S. Kā radīt bērna attīstībai labvēlīgu vidi? Rīga, 2015.
* Litvins G., Kronberga I. Starpinstitūciju sadarbība bērnu tiesību aizsardzībai pašvaldībās. Metodiskās vadlīnijas. Rīga, 2021.
* Atkinson, M., Doherty, P. and Kinder, K. Multi-agency working: models, challenges and key factors for success’, Journal of Early Childhood Research, Vol. 3, Issue 1, 2007.
* Carmel, D., Carmel C. A LITERATURE REVIEW OF INTER-AGENCY WORK WITH A PARTICULAR FOCUS ON CHILDREN’S SERVICES, WRC Social and Economic Consultants Ltd., 2009.
* Hart, Roger A. (1992). Children's Participation: From tokenism to citizenship, Innocenti Essay, no. 4, International Child Development Centre, Florence
* Hart, Roger A. (1997). Children's participation: the theory and practice of involving young citizens in community development and environmental care, New York: London: UNICEF; Earthscan.
* Ruggiero, R. (2022). Article 3: The Best Interest of the Child. In: Vaghri, Z., Zermatten, J., Lansdown, G., Ruggiero, R. (eds) Monitoring State Compliance with the UN Convention on the Rights of the Child. Children’s Well-Being: Indicators and Research, vol 25. Springer, Cham.
* The Development  of Child Protection Systems in the Post-Soviet States. A Twenty Five Years Perspective. Edit. Ilze Earner, Alexandra Telitsyna. Child Maltreatment. Contemporary Issues in Research and Policy. Volume 12. Springer, 2021.
* Zermatten, J. (2010).The Best Interests of the Child Principle: Literal Analysis and Function. The International Journal of Children's Rights, 18(4), 483-499

**Eiropas Savienības un starptautiskie normatīvie akti**

* ANO [Vispārējā cilvēktiesību deklarācija](https://www.ohchr.org/sites/default/files/UDHR/Documents/UDHR_Translations/lat.pdf)
* ANO [Starptautiskais pakts par pilsoņu un politiskajām tiesībām](https://likumi.lv/ta/lv/starptautiskie-ligumi/id/705)
* ANO [Starptautisko paktu par ar ekonomiskajām, sociālajām un kultūras tiesībām](https://www.mfa.gov.lv/lv/ano-1966gada-starptautiskais-pakts-par-ekonomiskajam-socialajam-un-kulturas-tiesibam?utm_source=https%3A%2F%2Fwww.google.com%2F).
* ANO [Bērnu tiesību konvencija](https://likumi.lv/ta/lv/starptautiskie-ligumi/id/1150)
* Eiropas Padomes [Konvencija par ārlaulībā dzimušo bērnu tiesisko statusu](https://likumi.lv/ta/lv/starptautiskie-ligumi/id/805)
* Eiropas Padomes [Konvencija par bērnu adopciju](https://likumi.lv/ta/lv/starptautiskie-ligumi/id/594)
* Eiropas Padomes [Konvencija par saskarsmi ar bērniem](https://likumi.lv/ta/lv/starptautiskie-ligumi/id/1439)
* Eiropas Padomes [Konvencija par bērnu aizsardzību pret seksuālu izmantošanu un seksuālu vardarbību](https://likumi.lv/ta/id/267200-par-eiropas-padomes-konvenciju-par-bernu-aizsardzibu-pret-seksualu-izmantosanu-un-seksualu-vardarbibu)
* Eiropas Padomes [Eiropas Cilvēktiesību un pamatbrīvību aizsardzības konvencija](https://likumi.lv/ta/lv/starptautiskie-ligumi/id/649)
* Eiropas Padomes [Eiropas Sociālajā harta](https://likumi.lv/ta/lv/starptautiskie-ligumi/id/1045)
* Eiropas Padomes [Konvencijā par bērnu tiesību piemērošanu](https://likumi.lv/ta/lv/starptautiskie-ligumi/id/1439)
* [Eiropas Savienības Pamattiesību harta](https://eur-lex.europa.eu/legal-content/LV/TXT/PDF/?uri=CELEX:12016P/TXT)
* [Eiropas Savienības Lisabonas līgums](https://likumi.lv/ta/lv/starptautiskie-ligumi/id/1642)
* ANO Bērnu tiesību komitejas Vispārējais komentārs Nr. 12 (2009): Bērna tiesības tikt uzklausītam

**Nacionālie normatīvie akti**

* [Latvijas Republikas Satversme](https://likumi.lv/ta/id/57980-latvijas-republikas-satversme)
* [Bērnu tiesību aizsardzības likums](https://likumi.lv/ta/id/49096-bernu-tiesibu-aizsardzibas-likums)
* [Civillikums](https://likumi.lv/ta/id/225418-civillikums)
* [Izglītības likums](https://likumi.lv/ta/id/50759-izglitibas-likums)
* [Pacientu tiesību likums](https://likumi.lv/ta/id/203008-pacientu-tiesibu-likums)
* [Imigrācijas likums](https://likumi.lv/ta/id/68522-imigracijas-likums)
* [Patvēruma likums](https://likumi.lv/ta/id/278986-patveruma-likums)
* [Ukrainas civiliedzīvotāju atbalsta likums](https://likumi.lv/ta/id/330546-ukrainas-civiliedzivotaju-atbalsta-likums)
* [Invaliditātes likums](https://likumi.lv/ta/id/211494-invaliditates-likums)
* [Jaunatnes likums](https://likumi.lv/ta/id/175920-jaunatnes-likums)
* [Bāriņtiesu likums](https://likumi.lv/ta/id/139369-barintiesu-likums)
* [Civilprocesa likums](https://likumi.lv/ta/id/50500-civilprocesa-likums)
* [Kriminālprocesa likums](https://likumi.lv/ta/id/107820-kriminalprocesa-likums)
* [Likums “Par audzinoša rakstura piespiedu līdzekļu piemērošanu bērniem”](https://likumi.lv/ta/id/68489-par-audzinosa-rakstura-piespiedu-lidzeklu-piemerosanu-berniem)
* [Administratīvā procesa likums](https://likumi.lv/ta/id/55567-administrativa-procesa-likums)
* [Administratīvās atbildības likums](https://likumi.lv/ta/id/303007-administrativas-atbildibas-likums)
* [Uzturlīdzekļu garantiju fonda likums](https://likumi.lv/ta/id/287534-uzturlidzeklu-garantiju-fonda-likums)
* [Likums “Par policiju”](https://likumi.lv/ta/id/67957-par-policiju)
* [Tiesībsarga likums](https://likumi.lv/ta/id/133535-tiesibsarga-likums)
* [Pašvaldību likums](https://likumi.lv/ta/id/336956-pasvaldibu-likums)
* [Noteikumi par institūciju sadarbību bērnu tiesību aizsardzībā](https://likumi.lv/ta/id/293496-noteikumi-par-instituciju-sadarbibu-bernu-tiesibu-aizsardziba)
* [Kārtība, kādā Savienības pilsoņi un viņu ģimenes locekļi ieceļo un uzturas Latvijas Republikā](https://likumi.lv/ta/id/235499-kartiba-kada-savienibas-pilsoni-un-vinu-gimenes-locekli-iecelo-un-uzturas-latvijas-republika)
* [Adopcijas kārtība](https://likumi.lv/ta/id/302796-adopcijas-kartiba)
* [Audžuģimenes noteikumi](https://likumi.lv/ta/id/300005-audzugimenes-noteikumi)

**Pētījumi un citi noderīgi informācijas avoti**

* [2021 UNHR Best interests procedure Guidelines: Assessing and determining the best interests of the child](https://www.refworld.org/pdfid/5c18d7254.pdf)
* [Handbook on European law relating to the rights of the child. 2022 edition](https://fra.europa.eu/sites/default/files/fra_uploads/fra-coe-2022-handbook-child-rights_en.pdf)
* [Guardianship for unaccompanied children - A manual for trainers of guardians](https://fra.europa.eu/en/publication/2023/guardianship-unaccompanied-children-trainers-manual)
* [Children as suspects or accused persons in criminal proceedings — procedural safeguards](https://fra.europa.eu/en/publication/2022/children-criminal-proceedings)
* [Guardianship systems for unaccompanied children in the European Union: developments since 2014](https://fra.europa.eu/en/publication/2022/guardianship-systems-children-update)
* [Practical guidance for protecting unaccompanied children in the relocation process](https://fra.europa.eu/en/publications-and-resources/infographics/practical-guidance-protecting-unaccompanied-children)
* [Integration of young refugees in the EU: good practices and challenges](https://fra.europa.eu/en/publication/2019/integration-young-refugees-eu-good-practices-and-challenges)
* [Children deprived of parental care found in an EU Member State other than their own](https://fra.europa.eu/en/publication/2019/children-deprived-parental-care-found-eu-member-state-other-their-own)
* [Combating child poverty: an issue of fundamental rights](https://fra.europa.eu/en/publication/2018/combating-child-poverty-issue-fundamental-rights)
* [ANO Bērnu tiesību komiteja vispārējie komentāri](https://www.tiesibsargs.lv/tiesibu-jomas/ano-bernu-tiesibu-konvencija/ano-bernu-tiesibu-komitejas-visparejie-komentari/)
* ANO Bērnu tiesību komiteja, Vispārējais komentārs Nr. 7 (2005) Bērnu tiesību īstenošana agrīnā bērnībā
* Augstākās tiesas 17.01.2022. spriedums Nr. SKA-343/2022 (A420294425)
* Augstākās tiesas 2022. gada spriedums Nr. SKA-[B]/2022
* Augstākās tiesas 2020. gada spriedums Nr. SKC-[D]/2020 (C[..])
* [Bērnu, jaunatnes un ģimenes politikas veidošanas pamatnostādnes 2022. - 2027. gadam](https://likumi.lv/ta/id/338304-par-bernu-jaunatnes-un-gimenes-attistibas-pamatnostadnem-20222027gadam)
* Bērnu tiesības uz līdzdalību. Labklājības ministrija, 2020.
* Bērnu līdzdalība pirmsskolas izglītībā: Izglītības un zinātnes ministrijas 2021. gada aprīļa aptaujas par bērnu līdzdalību rezultāti
* Cilvēktiesību gids “Bērna vislabākās intereses”
* [Eiropas Padomes Bērnu tiesību stratēģiju (2022-2027)](https://rm.coe.int/council-of-europe-strategy-for-the-rights-of-the-child-2022-2027-child/1680a5ef27)
* [Eiropas Savienības stratēģija par bērnu tiesībām](https://commission.europa.eu/strategy-and-policy/policies/justice-and-fundamental-rights/rights-child/eu-strategy-rights-child-and-european-child-guarantee_lv)
* [Eiropas Cilvēktiesību tiesas nolēmumu datu bāze](https://hudoc.echr.coe.int/#{%22documentcollectionid2%22:[%22GRANDCHAMBER%22,%22CHAMBER%22]})
* [Eiropas Sociālo tiesību komitejas ziņojumu un lēmumu datu bāze](https://www.coe.int/en/web/european-social-charter/case-law)
* [Eiropas Savienības tiesas nolēmumu datu bāze](https://curia.europa.eu/jcms/jcms/j_6/en/)
* [Eiropas Padomes Ministru komitejas rekomendācijas](https://www.coe.int/en/web/cdcj/recommendations-resolutions-guidelines)
* ECT 2023.gada spriedums lietā E.K. pret Latviju. Nr.25942/20
* [Latvijas Nacionālajā attīstības plānā 2021.-2027.gadam](https://www.mk.gov.lv/lv/latvijas-nacionalais-attistibas-plans?utm_source=https%3A%2F%2Fwww.google.com%2F)
* [Satversmes tiesas judikatūras datu bāze](https://www.satv.tiesa.gov.lv/citavi-downloads/)
* [Senāta Administratīvo lietu departamenta judikatūras nolēmumu arhīvs](https://www.at.gov.lv/lv/tiesu-prakse/judikaturas-nolemumu-arhivs/administrativo-lietu-departaments/klasifikators-pec-lietu-kategorijam/bernu-tiesibas-vecaku-tiesibas)
* [Senāta Civillietu departamenta judikatūras nolēmumu arhīvs](https://www.at.gov.lv/lv/tiesu-prakse/judikaturas-nolemumu-arhivs/civillietu-departaments/hronologiska-seciba)
* [Tiesībsarga tīmekļvietne par bērnu tiesībām](https://www.tiesibsargs.lv/theme/bernu-tiesibas/)
* Tiesībsarga ziņojums par aptaujas rezultātiem par bērnu līdzdalību izglītības iestādēs
* Tiesībsarga atzinums pārbaudes lietā par bērna ievietošanu psihiatriskajā stacionārā ar mērķi kavēt rīkojuma par bērna atgriešanu izsniegšanu vai izpildi

**Papildus literatūra.**

**Literatūra**

* Sebre S., Miltuze A. (2022) “Attīstības psiholoģija. Cilvēka attīstība visas dzīves garumā.” Zvaigzne ABC.
* Pērvisa K., Kross D., Sanšaina V. (2018) “Bērns jaunā ģimenē”, Zvaigzne ABC
* Lendija S., Ozola E. (2004) “Bērna emocionālā audzināšana”, Rasa ABC
* Linkolna T. (2000) “Bērna audzināšana. No dzimšanas cauri pusaudža gadiem”, Avots
* Reņģe V. (2002) “Sociālā psiholoģija”, Zvaigzne ABC
* Kucina I. (2020) Bērnu pārrobežu nolaupīšanas civiltiesiskie aspekti. Bērns starp vecākiem un valstīm. Rīga: Tiesu namu aģentūra
* Leiendekers A. (2017) “Šķiršanās: Pārdomas, pieredze, padomi”, Jumava
* Centrs Dardedze (2010) “Rokasgrāmata darbam ar vardarbībā cietušiem bērniem”, SIA “White Cat”
* Boulbijs Dž. (1998) “Drošais pamats. Vecāku un bērnu savstarpējā pieķeršanās – cilvēka veselīgas attīstības priekšnoteikums. Rīga: apgāds „Rasa ABC”, 1998.”, 168
* Labklājības ministrija (2020) “Metodiskais materiāls sociālajam darbam ar vardarbībā cietušām un vardarbību veikušām personām. ”
* Bankrofts L. (2020) “Kāpēc viņš tā dara?”, Zvaigzne ABC
* Celmiņa I., Daugule D. Saskarsmes tiesību īstenošanas problemātika. Jurista Vārds, 19.11.2019., Nr. 46 (1104), 10.-24.lpp
* *BAC Metodiskais materiāls Krīzes gadījumu vadīšana izglītības iestādēs* [*https://www.bti.gov.lv/lv/media/1088/download?attachment*](https://www.bti.gov.lv/lv/media/1088/download?attachment) *)*
* J. Bušs, K. Dūdiņa un S. Miķelsone – Slava (2019). Metodiskais materiāls “Komunikācijas prasmju pilnveide darbā ar personām ar psihiskiem, uzvedības un nervu sistēmas attīstības traucējumiem”<https://www.talakizglitiba.lv/sites/default/files/2020-08/65_Komunikacijas%20prasmes_galaversija.pdf>
* Čirko, A., Kalniņa, I., Svētiņa, M. (2019). Metodiskais materiāls “Bērnu psihiskie un uzvedības traucējumi, tostarp ēšanas traucējumi-anoreksija, bulīmija, kompulsīvā pārēšanās-bērniem un pusaudžiem.”[https://www.talakizglitiba.lv/sites/default/files/2020 01/108\_Psih.%2Cuzved.%2C%20%C4%93%C5%A1anas%20trauc\_2020.pdf](https://www.talakizglitiba.lv/sites/default/files/2020%2001/108_Psih.%2Cuzved.%2C%20%C4%93%C5%A1anas%20trauc_2020.pdf)
* Crisci G., Lay M., Lowenstein L. (1998) “Paper Dolls and Paper Planes. Therapeutic Exercises for Sexually Traumatized Children.”
* Labklājības ministrija (2019) “Metodiskais materiāls sociālajam darbam ar pilngadīgām personām garīga rakstura traucējumiem”.<https://atversirdizemgale.files.wordpress.com/2020/09/metodiskais_materials_grt.pdf>
* BAC (2023) “Rokasgrāmata bāriņtiesām” 5 sējumi<https://www.bti.gov.lv/lv/rokasgramata-barintiesam>
* BAC (2021) “Bāriņtiesu prakses metodiskās vadlīnijas bērnu un aizgādnībā esošu personu mantisko interešu aizsardzībā”<https://www.bti.gov.lv/lv/media/920/download?attachment>
* BAC (2022) Metodiskais materiāls “Metodiskie ieteikumi bāriņtiesām par aizgādnības lietu jautājumiem”<https://www.bti.gov.lv/lv/media/1647/download?attachment>
* Labklājības ministrija (2021) “Sociālais darbs Latvijā ”<https://www.socialwork.lv/wp-content/uploads/2021/10/socialais-darbs-latvija-2.2021.pdf> Žurnāla 2/2021 raksts M.Moors: “Profesionālās ētikas prasību ievērošana šķirtu vecāku konfliktu gadījumā “ 54. lpp.
* Roga-Vailza, V., Ozola, I., & Apine, E. (Red.). (2021). Sociālais darbs ar gadījumu. Prakse teorijā. Rīga: Latvijas Republikas Labklājības ministrija<https://www.lm.gov.lv/lv/media/16352/download>